Музеј Марка Миљанова установљен је 23. октобра 1971. године отварањем сталне поставке. Прве године рада Музеја обележили су ентузијазам запослених у Установи и велика знатижеља јавности, не само становника Црне Горе већ становника целе тадашње државе Југославије, што је резултирало великим бројем посетилаца. Током земљотреса априла 1979. године зграда Музеја је била знатно оштећена. Реконструкцији и адаптацији објекта се приступило 1982. Грађевински радови трајали су, због недостатка новца, трајали пет година. Сво то време Музеј није био отворен за посетиоце, јер је првобитна музејска поставка била демонтирана због рестаурацијских радова. Радови на новој музејској експозицији су интензивирали 1987. године. Објекат Музеја је адаптиран и са новом поставком поново је отворен крајем 1987. године.